Артур Радзевіч, які другі год працуе галоўным эканамістам у СВК “Сынкавічы”, лічыць сваю прафесію вельмі цікавай. Пасля заканчэння Беларускага аграрна-тэхнічнага ўніверсітэта ён выкладаў эканамічныя дысцыпліны ў Жыровіцкім аграрна-тэхнічным каледжы, некаторы час працаваў галоўным спецыя-лістам ва ўпраўленні сельскай гаспадаркі Слонімскага райвыканкама. Калектыў бухгалтараў і эканамістаў СВК “Сынкавічы”, у які па запрашэнні старшыні гаспадаркі Дзмітрыя Дзяшко прыехаў працаваць Артур Радзевіч, аднёсся да яго вельмі дружалюбна. Новы спецыяліст хутка знайшоў узаемаразуменне і падтрымку ў старэйшых калег, якія маюць вялікі вопыт работы. Ды і ў самога за плячамі была выдатная тэарэтычная падрыхтоўка, веды, якія хацелася прымяніць на практыцы.